als_Latn dik_Latn ron_Latn
Nedved: Chiellini u soll si një fëmijë
Ish-mesfushori i Juventusit, i cili tashmë është pjesë e stafit drejtues të bardhezinjve, Pavel Nedved ka kritikuar reagimin e Chiellini-t pas kafshimit nga Luis Suarez.
“Në një mënyrë unë e kuptoj veprimin e Suarez, pa dashur ta justifikoj atë. Unë kam qenë një lojtar si ai. Por jam inatosur me reagimin e Chiellini-t, i cili u soll si një fëmijë pas kafshimit duke u drejtuar nga gjyqtari”, tha Nedved në një intervistë për një të përditshme çeke.
Ish-mesfushori i Juventusit ka vlerësuar dhe ka pranuar ndjesën e kërkuar nga uruguajani, gjithashtu ai ka thënë se Juventusi dy vite më parë ishte shumë pranë nënshkrimit më Suarez, por në fund gjërat nuk shkuan ashtu siç ishin parashikuar.
als_Latn als_Latn als_Latn als_Latn